Ak nespravíme niečo, aby sme ich zastavili,
počas nasledujúcich 40 rokov budeme čeliť epidémii
neurologických chorôb v globálnom meradle.
Je to veselá myšlienka.
Každá krajina, ktorá je na tejto mape znázornená modrou farbou,
má viac ako 20 percent populácie vo veku viac ako 65 rokov.
Je to svet, v ktorom žijeme.
A toto je svet, v ktorom budú žiť vaše deti.
12 000 rokov vyzeralo vekové rozdelenie ľudskej populácie
ako pyramída, kde boli najstarší na jej vrchole.
Už sa stenčuje.
V roku 2050 to bude stĺp a začne sa otáčať.
Toto je dôvod tohto stavu.
Priemerná dĺžka života sa od roku 1840 viac ako zdvojnásobila
a v súčasnosti sa zvyšuje tempom asi 5 hodín každý deň.
Príčina toho, prečo to nie je úplne dobré, je fakt,
že vo veku nad 65 rokov sa vaše riziko, že dostanete Alzheimerovu
alebo Parkinsonovu chorobu, exponenciálne zvýši.
V roku 2050 bude v USA asi 32 miliónov ľudí
s vekom nad 80 rokov, a ak s tým niečo nespravíme,
polovica z nich bude mať Alzheimerovu chorobu
a o 3 milióny viac bude mať Parkinsonovu chorobu.
Tieto a ďalšie neurologické choroby,
na ktoré neexistuje liek ani prevencia,
nás práve teraz stoja asi tretinu bilióna dolárov ročne.
V roku 2050 to bude riadne nad bilión dolárov.
Alzheimerova choroba začína tým, že sa bielkovina,
ktorá by mala byť zložená správne,
nesprávne zloží do akéhosi chaotického origami.
Jedným z prístupov, ktoré podnikáme, je pokus o navrhnutie liekov,
ktoré fungujú ako molekulárna lepiaca páska,
ktorá udržuje bielkovinu v jej správnom stave.
Malo by jej to zabrániť vytvárať rôzne spleti,
ktoré tak pravdepodobne zabíjajú veľké časti mozgu.
Čo je však dosť zaujímavé, ostatné neurologické choroby,
ktoré postihujú veľmi rozdielne oblasti mozgu,
takisto vykazujú rôzne spleti nesprávne zloženej bielkoviny,
čo naznačuje, že môže ísť o všeobecný prístup
a je možné využiť ho pri liečbe mnohých neurologických chorôb,
nielen Alzheimerovej choroby.
Je tu tiež fascinujúce prepojenie s rakovinou,
pretože u ľudí s neurologickými chorobami
je veľmi nízky výskyt väčšiny druhov rakoviny.
Je to prepojenie, ktoré teraz väčšina ľudí nesleduje,
ale ktorým sme však fascinovaní.
Väčšinu dôležitej a celú tvorivú prácu v tejto oblasti
financujú súkromní filantropi.
Je tu vytvorený obrovský priestor na ďalšiu pomoc od súkromných osôb,
lebo sa obávam, že vláda väčšinu z toho nechala tak.
Kým však čakáme, až sa všetky tieto veci stanú,
je tu niečo, čo pre seba môžete spraviť.
Ak chcete u seba znížiť riziko Parkinsonovej choroby,
kofeín do určitej miery pôsobí proaktívne, ale nikto nevie prečo.
Zranenia hlavy vám škodia. Vedú k Parkinsonovej chorobe.
Vtáčia chrípka tiež nie je dobrý nápad.
Čo sa týka ochrany pred Alzheimerovou chorobou,
ukazuje sa, že rybí olej je účinný
pri znižovaní jej rizika.
Takisto by ste si mali držať tlak krvi na nižšej úrovni,
pretože chronický vysoký tlak
je najvyšší rizikový faktor pri Alzheimerovej chorobe.
Je to tiež najvyšší rizikový faktor pre glaukóm,
čo je vlastne Alzheimerova choroba oka.
Samozrejme, pokiaľ ide o kognitívne účinky,
platí tu „použi to alebo to strať“,
takže by ste mali chcieť ostať mentálne stimulovaní,
ale hej, počúvate ma.
To by ste teda mali pokryté.
Ešte posledná vec. Ľuďom, ako som ja, želajte šťastie, dobre?
Hodiny nám totiž tikajú rovnako.
Ďakujem.